ราคาอสังหาจีนพุ่งสูงตั้งแต่ต้นปี!! จะเกิดฟองสบู่ขึ้นหรือไม่ต้องจับตา.. - FINNOMENA
5 ก.ค. 2559

HOT NEWS DIGEST – ราคาอสังหาจีนพุ่งสูงตั้งแต่ต้นปี!! จะเกิดฟองสบู่ขึ้นหรือไม่ต้องจับตา..
ราคาอสังหาริมทรัพย์ในหัวเมืองหลักอย่างเสินเจิ้นมีราคาที่สูงกว่าช่วงเดียวกันของปีที่แล้วถึง 56.9%
ส่วนสาเหตุที่ราคาขึ้นสูงขึ้นแบบนี้เรามองว่ามาจากการที่ทางการจีนได้ผ่อนคลายนโยบายทางการเงินเช่น การลด RRR, หรือการลดเงินดาวน์อสังหาริมทรัพย์ รวมถึงอาจจะมาจากที่ตลาดหุ้นจีนมีการปรับตัวลงอย่างมากทำให้เงินหนีออกจากตลาดหุ้น เพื่อเข้าสู่ตลาดอสังหาริมทรัพย์ก็เป็นได้
มองว่าการที่ราคาอสังหาริมทรัพย์ขึ้นครั้งนี้ อาจจะไม่ใช่การขึ้นเพราะมีความต้องการซื้อเพื่ออยู่อาศัย แต่เป็นการซื้อเพื่อเก็งกำไร เราคงต้องจับตาดูว่าจะมีสัญญาณของฟองสบู่หรือไม่
FINNOMENA รายงาน
จับตา! ภาวะฟองสบู่ในจีน ราคาอสังหาฯ พุ่งขึ้นสูงตั้งแต่ต้นปี
แหล่งข่าว : ประชาชาติธุรกิจออนไลน์
บิสซิเนส อินไซเดอร์ รายงานว่า ราคาบ้านในจีนพุ่งสูงอย่างต่อเนื่องในเดือนกุมภาพันธ์ จนทำให้เกิดความหวั่นเกรงว่าอาจเกิดภาวะฟองสบู่ได้
สำนักงานสถิติแห่งชาติจีน ระบุว่า ราคาบ้านใหม่โต 3.6% ในช่วง 12 เดือนที่ผ่านมา ถือเป็นราคาที่พุ่งสูงมากที่สุดนับตั้งแต่เดือนมิถุนายน ปี 2014 ทั้งนี้ ในเดือนกุมภาพันธ์ที่ผ่านมา ราคาพุ่งขึ้นไปถึง 0.6%
ราคาอสังหาริมทรัพย์ในเสินเจิ้น ซึ่งเป็นเมืองที่ราคาอสังหาริมทรัพย์โตพรวดจนเป็นเหมือนเมืองหลวงเมืองฟองสบู่ในจีน มีราคาอสังหาริมทรัพย์ปีที่แล้ว พุ่งสูง 56.9% สูงกว่าเมืองใหญ่ๆ ในจีนทุกเมือง
ส่วนราคาอสังหาริมทรัพย์ในเซี่ยงไฮ้ โตขึ้น 20.6% ด้านเมืองหลวงอย่างปักกิ่งโต 12.9% ทั้งนี้ นอกจากราคาอสังหาริมทรัพย์ในเมืองใหญ่ๆ จะโตขึ้นอย่างมากแล้ว เมืองอื่นๆ ทั่วทั้งประเทศก็โตตามไปด้วย โดยสำนักสถิติแห่งชาติจีน ระบุว่า เมืองจำนวน 32 จาก 70 เมืองที่ได้ทำการสำรวจมีราคาอสังหาริมทรัพย์เพิ่มขึ้นในช่วง 12 เดือนที่ผ่านมา
อ่านต่อได้ที่ : จับตา! ภาวะฟองสบู่ในจีน ราคาอสังหาฯ พุ่งขึ้นสูงตั้งแต่ต้นปี
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
THE IRONMAN
อดีตสถาปนิก ผู้เปลี่ยนใจไปเอาดีด้านการเงิน กัดฟันสอบจนได้ CFA และย้ายสายงานมาเป็น Fund Manager สุดท้ายตัดสินใจพลิกชีวิตอีกครั้งออกจากการเป็นมนุษย์เงินเดือนมาอยู่ในแวดวง Fintech Startup บนภารกิจในการพานักลงทุนโต้คลื่นการเปลี่ยนผ่านด้านเทคโนโลยีทางการเงินครั้งสำคัญที่กำลังเกิดขึ้นในโลกเราวันนี้